el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el el el el el el el el el el el el el el el el el el el el el el it en en el en el en en el el en el el
Η πρώτη εβδομάδα του 2018 ήταν ακρως συναρπαστική, και με το δικό μου μάτι ξεχώρισα ορισμένα πράγματα, που ίσως σημαδέψουν την φετική σεζόν. Ας ξεκινήσουμε με το παιχνίδι που όποιος το έχασε, θα πρέπει να σταματήσει ότι κάνει και να το δει σε μαγνητοσκόπηση. Ο λόγος για την αναμέτρηση ανάμεσα σε Chicago Bears – Green Bay Packers.
Και οι δυό τους αξίζουν τα λεφτά τους.
Ο λόγος φυσικά για τους Khalil Mack και Aaron Rodgers. Οι Green Bay Packers επικράτησαν των Chicago Bears με σκορ 24-23, αλλά αυτό που κρατάμε είναι η τρομερή εμφάνιση του Mack, ο οποίος σημείωσε ένα sack, ένα interception, ένα forced fumble, ένα fumble recovery, και ένα defensive TD. Μια τέτοια επίδοση είχε σημειώσει πάλι ο ίδιος το 2016 απέναντι στους Carolina Panthers. O Mack βρίσκεται στην ομάδα μόλις 2 εβδομάδες και ήδη δείχνει το πόσο χαρισματικός αθλητής είναι. Μήπως να ζητήσει αύξηση…;
Περνάμε στους Packers και τον Aaron Rodgers. Είναι γεγονός ότι ο Rodgers μπορεί να γυρίσει οποιοδήποτε παιχνίδι. Το μόνο που θέλει είναι ένα καλό πόδι και 15 λεπτά. Εύκολο; Καθόλου αλλά οι Packers ξεκίνησαν νικηφόρα το 2018 λόγω του Rodgers. Ο τραυματισμός του Rodgers στο γόνατο πάγωσε τους φίλους των Packers και όλους τους Fantasy προπονητές που τον έχουν στην ομάδα τους. Οι 20 πόντοι διαφορά δεν πτόησαν τον Aaron και μας χάρισε ένα ακόμη σόου στο βραδινό παιχνίδι της Κυριακής.
Ο Matt Nagy προετοίμασε καλά τον Mitchell Trubisky ο οποίος συνεργάστηκε άψογα με τους Allen Robinson, Taylor Gabriel, Trey Burton, Anthony Miller και μαζί με τους Jordan Howard και Tarik Cohen απείλησαν τους Packers για τρία δεκαπεντάλεπτα. Ούτε αυτό δεν ήταν αρκετό όμως…
Μήπως η τιμωρία του Winston δείχνει τον δρόμο στους Buccaneers;
Ο Ryan Fitzpatrick εξαιτίας της τιμωρίας του Jameis Winston (3 αγωνιστικές) ξεκίνησε βασικός απέναντι στους Saints. Όλοι μας είχαμε καταδικάσει τους Buccaneers σε βαριά ήττα. Οι 21 στις 28 ολοκληρωμένες πάσες για 417 γιάρδες και τέσσερα TD που σημείωσε ο Fitzpatrick οδήγησαν τους Buccaneers στην νίκη με σκορ 48-40. Μήπως ο Jameis είναι περιττός…;
Οι Saints θυμήθηκαν λίγο το 2016, όπου ο Drew Brees έκανε τα πάντα, αλλα η άμυνα δεν κατάφερνε να περιορίσει τον αντίπαλο σε χαμηλό σκορ. Οι 37 στις 45 πάσες για 439 γιάρδες και τα τρία TD έδωσαν αρκετούς fantasy πόντους στους ιδιοκτήτες του Michael Thomas, αλλά και του Alvin Kamara, αλλά όχι και την νίκη στην ομάδα της Νέας Ορλεάνης. Απογοήτευση οι Saints που θα έπρεπε να εκμεταλλευτούν το θεωρητικά εύκολο ξεκίνημα που είχαν το 2018.
Οι Cleveland Browns βελτιώνονται, αλλά δεν κερδίζουν. Ούτε έχασαν βέβαια.
Το ισόπαλο 21-21 άφησε και τις δύο ομάδες της AFC North απογοητευμένες, μιας και οι Browns ενώ γύρισαν το εις βάρος τους 21-7 σε 21-21 και οδήγησαν το παιχνίδι στην παράταση, δεν κατάφεραν να πετύχουν ένα field goal για κερδίσουν το πρώτο τους παιχνίδι έπειτα από τις 24 Δεκεμβρίου του 2016. Ο Myles Garrett ήταν εξαιρετικός, ο Jabrill Peppers έδωσε αρκετή στα special team αλλά και στην άμυνα, αλλά ο Tyrod Taylor θεωρώ ότι πρέπει να μείνει στον πάγκο. Εάν δεν ήταν η δίψα των Browns να αποφύγουν την ήττα, τότε δεν θα υπήρχε συζήτηση έαν είναι καλή ομάδα.
Οι Steelers με την σειρά τους παρουσιάστηκαν καλοί για ένα ημίχρονο και έπειτα παράτησαν το παιχνίδι. Οι Steelers παίζουν στο όριο και δεν νομίζω ότι θα είναι στην διεκδίκηση μιας θέσης στα playoff. Επίσης θα πρέπει να τελειώσουν την ιστορία με τον Bell, να ολοκληρώσουν το depth chart τους και να προχωρήσουν σε τιμωρίες.
Ο Brady είναι ακόμη ικανός να φτάσει μόνος του την ομάδα στο Super Bowl. Deshaun Watson αγωνίζεται ακόμη ως rookie.
Καποια πράγματα δεν αλλάζουν στην Nέα Αγγλία, και οι Patriots έχουν την δίψα να κατακτήσουν ένα ακόμη τρόπαιο. Οι Patriots χωρίς σπουδαίους receivers στο ρόστερ τους κατάφεραν για ακόμη μια φορά να παρουσιαστούν με πολλά επιθετικά σχέδια στον αγωνστικό χώρο. Οι Phillip Dorsett, Rex Burkhead, James White και ο Jeremy Hill κατάφεραν να προσφέρουν όλοι μαζί στην νίκη των Patriots. Για την offensive line δεν χρειάζονται λόγια, μιας και όλοι τους έχουν έναν σκόπο, την προστασία του Tom Brady. Όρκος νίκης και πίστης για την ομάδα του Bill Belichick.
Οι Texans εμφανίστηκαν βελτιωμένοι σε άμυνα, και ο DeAndre Hopkins χόρευε στην Βοστώνη. Αλλά αυτό δεν είναι αρκετό για να γίνει η έκπληξη. Ο JJ Watt στην front-7 μαζί με τον Tyrann Mathieu στα μετόπισθεν έδειξαν ότι οι Texans θα είναι δυνατοί αμυντικά και το 2018. Ο DeAndre Hopkins χόρευε στον αγωνιστικό χώρο, αλλά δεν ήταν αρκετός ώστε να σπάσει την καλή άμυνα των Patriots. Το Gillette Stadium είναι ίσως η δυσκολότερη έδρα στην AFC, αλλά αυτό δεν δικαιολογεί καμμιά ομάδα να μην απειλεί τους Patriots με ήττα, όταν έχει στόχο το Super Bowl.
Bengals – Luck Σημειώσατε άσο
Ο Andrew Luck επέστρεψε αλλά οι Colts ηττήθηκαν, με σκορ 23-34. Όταν η πρώτη πάσα έπειτα από τόσο μεγάλη απουσία καταλήγει σε interception, τότε τα πράγματα δεν είναι ιδανικά, ακόμη και αν λέγεσαι Andrew Luck. Ο αστέρας των Colts ολοκλήρωσε τις 9 από τις 53 πάσες για 319 γιάρδες, αλλά δεν ήταν αρκετό για να οδηγήσει την ομάδα στην νίκη. Γενικά ήταν καλό σημάδι η επανεμφάνιση του Luck, δείχνοντας ότι έχει ξεπεράσει το πρόβλημα στον ώμο, αλλά οι Colts έχουν δρόμο μπροστά τους για να ξαναγίνουν ομάδα που θα πρωταγωνιστεί.
Οι Bengals πρέπει να ξεχάσουν την περσινή χρονιά, και πρέπει να αξιοποιήσουν τα επιθετικά τους όπλα: A.J. Green, Joe Mixon, John Ross και Tyler Eifert, υπό τις οδηγίες του έμπειρου πια Andy Dalton. Το νωθρό ξεκίνημα των Bengals στο συγκεκριμένο παιχνίδι δεν τους κόστισε, αλλά στα επόμενα θα πρέπει να μπουν πιο δυνατά. Πιστεύω στην έκπληξη του Cincinnati για το 2018.
Οι Vikings δεν δυσκολεύτηκαν απέναντι στους 49ers, και δείχνουν ικανοί για την πρωτιά στην NFC. Ο Jimmy Garoppolo εχασε ώντας βασικός έπειτα από εφτά συνεχόμενες νίκες.
Ο Kirk Cousins έμοιαζε λίγο χαμένος στην αρχή αλλά κατάφερε να πασάρει δύο TD με τον Adam Thielen να αποτελεί τον πρώτο του στόχο. Καλή επιλογή για το fantasy παρά τα αρνητικά σχόλια που δέχθηκα. Προχωράμε δυναμικά. Αυτό που απογοήτευσε από τους Vikings ήταν το running παιχνίδι, με τους Dalvin Cook και Latavius Murray να μην αποδίδουν τα αναμενόμενα. Οι RBs δεν βοήθησαν στο πρώτο παιχνίδι, αλλά μπορούμε να το ρίξουμε στην εκπληκτική αμυντική γραμμή των 49ers.
Ο DeForest Buckner με 2.5 sack διέλυσε την offensive line των Vikings. Η αμυντική λειτουργία των 49ers έδωσε ενθαρρυντικά σημάδια για την συνέχεια αλλά η επίθεση έπειτα από τον τραυματισμό των Mike Person και Joshua Garnett, αλλά και την έξοδο του Marquise Goodwin φάνηκε να κομπιάζει. Ο Garoppolo δεν κατάφερε να κάνει μεγάλο παιχνίδι, έχοντας 261 γιάρδες σε πάσες και ένα TD. Οι τραυματισμοί ίσως επηρεάσουν αρνητικά την ομάδα του San Francisco και στην συνέχεια του πρωταθλήματος.
Οι Chiefs δεν χάνουν σε πρεμιέρα και έπειτα από bye week. Τέλος.
Οι Kansas City Chiefs με τον Mahomes να συνεργάζεται με τους Tyreek Hill, Travis Kelce και Sammy Watkins όπως ο Alex Smith τις προηγούμενες χρονιές, είχαν εύκολο έργο απέναντι στους ξαφνιασμένους Los Angeles Chargers. Ο δευτεροετής QB παρουσιάστηκε αρκετά ώριμος και ψύχραιμος, οδηγώντας τους Chiefs σε μια σπουδαία νίκη στην πρεμιέρα του πρωταθλήματος. Οι Chiefs για να πετύχουν διψήφιο αριθμό νικών απλά πρέπει να δείξουν σταθερότητα στην συνέχεια.
Οι Chargers πρέπει να αλλάξουν νοοτροπία και να βγάλουν την ταμπέλα του φαβορί για την division. Η ενίσχυση της άμυνας μέσω του draft, θα πρέπει να αποδειχθεί και εντός αγωνιστικού χώρου, και όχι μόνο στα χαρτιά. Τα θετικά της ομάδας του LA είναι οι Mike Williams και Keenan Allen, οι οποίοι θα είναι πονοκέφαλος για κάθε αντίπαλη άμυνα στην συνέχεια.
Adrian Peterson από τα παλιά, πετυχε το 100ο του TD.
Τι και αν οι Redskins έχουν τον Alex Smith στο ρόστερ τους, ο Adrian Peterson έκλεψε την παράσταση στην Arizona. Πιστεύουμε αρκετά τους Redskins, διότι εκτός από σπουδαία άμυνα, είναι αρκετά απρόβλεπτη στην επίθεση. O game manager Αlex Smith σημείωσε δύο TD και βοήθησε να πετύχουν την νίκη οι Redskins στην πρεμιέρα του 2018. Μια όμαδα sleeper που ίσως φτάσει μέχρι και το Super Bowl…
Ο Παλιός είναι αλλιώς, αλλά ο νέος κέρδισε.
Ο Jon Gruden (παλιός) υποδεχόταν τον Sean McVay (νέο). Ο Marshawn Lynch (παλιός) είχε αντίπαλο τον Todd Gurley (νέο). Ο νέος επικράτησε σε όλα τα επίπεδα του παλιού. Οι Raiders προσπάθησαν μόλις για ένα ημίχρονο αλλά οι Rams έδειξαν ποιό είναι το αφεντικό. επικρατώντας με 33-13.
Οι Aqib Talib και Marcus Peters υπό τις οδηγίες του Wade Phillips έσβησαν τους receivers των Raiders και ο Carr βρήκε στήριγμα στον Jared Cook, o oποίος πραγματοποίησε εκπληκτική εμφάνιση. Ο Derek Carr ολοκλήρωσε την κακή του εμφάνιση με interception και pick-6 από τον Marcus Peters. Φέρτε πίσω τον Khalil Mack. Για να είμαστε δίκαιοι οι Bruce Irvin, P.J. Hall, Arden Key και Mo Hurst παρουσιάστηκαν αρκετά καλοί, αφήνοντας υποσχέσεις για το μέλλον. Ο Todd Gurley να μην υπήρχε….
Ένα παιχίδι που τα είχε όλα, με τους Jets να χαμογελούν στο τέλος.
Όταν ο rookie QB σου πετάει pick six στην πρώτη του πάσα στο NFL, και καταφέρνεις να κερδίσεις το παιχνίδι με 48-17, εκτός έδρας μάλιστα, τότε είσαι φτιαγμένος για σπουδαία πράγματα. Οι Jets δείχνουν ικανοί να φτάσουν μακριά, διότι στο Detroit έδειξαν οτι δεν υστερούν σε τίποτα από μια καλή ομάδα. Συγκεκριμένα σκόραραν με την επίθεση, την άμυνα αλλά και τα special team. Ο Sam Darnold μπορεί να αφήσει ιστορία στο NFL, μιας και έχει αναλάβει τον δύσκολο ρόλο να είναι ο βασικός QB των Jets. Η ιστορία δεν είναι με το μέρος του, αλλά έπειτα από την πρώτη του εμφάνιση ίσως διαψεύσει πολλές κριτικές.
Οι Lions με την σειρά τους απογοήτευσαν, και ο Patricia θα πρέπει να αλλάξει πολλά. Ο Stafford έδειξε χαμένος, και τα 4!!! interception αποτελούν αρνητικό ρεκόρ για τον ίδιο. Η άμυνα του Detroit δεν θύμησε σε τίποτα αυτή που είχε σχεδιάσει στους Patriots ο Patricia, και οι 349 συνολικά γιάρδες που δέχθηκαν οι Lions, δεν είναι και το καλύτερο ξεκίνημα.
Previous Post Divisional Previews 2018: AFC South
Next Post Ονειρεμένο ντεμπούτο!
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....